google/wiki40b huggingface dataset:
Ewald Nowotny

Utdanning og yrkeserfaring

Nowtony studerte jus og statsvitenskap (government science) ved Universitetet i Wien og Institute for Advanced Study i Wien, og i 1967 tok han doktorgrad innen jus ved Universitetet i Wien. Han er også æresdoktor innen samfunnsvitenskap og samfunnsøkonomi ved Alpen-Adria-Universität Klagenfurt, en tittel han ble tildelt i 2008. 
Han har jobbet innen akademiske kretser ved siden av sin yrkeskarriere innen banknæringen. Fra 1968 til 1973 var han assistent for professor Kurt W. Rothschild ved Johannes Kepler Universität Linz. Han fikk et innstegsprofessorat, deretter en innstegsforskerstilling og professorat ved Harvard University, Technische Universität Darmstadt og Johannes Kepler-universitetet i Linz i 1973. Han var professor ved Wirtschaftsuniversität Wien fra 1981 til 2008, der han også var viserektor fra 2003 til 2005. 
Han var styremedlem, og senere styreformann (president) i Österreichische Postsparkasse (PSK) fra 1971 til 1979. I perioden 1999 til 2003 jobbet han for Den europeiske investeringsbanken i Luxembourg, som visepresident og styremedlem. Fra 2006 til 2007 var han administrerende direktør i BAWAG P.S.K. Bank für Arbeit und Wirtschaft og Österreichische Postsparkasse AG. 
Han har hatt en rekke verv; han har sittet i representantskapet i Vienna Insurance Group, Linz AG, VAMED Management Und Service, Dexia – Kommunalkredit Bank, Oesterreichische Kontrollbank, Voest Alpine og han har sittet i styret i Østerrikes nasjonalbank. Han har vært i Østerrikes parlament i 20 år fra 1979 til 1999, der han fra 1985 til 1999 har ledet Finanskomiteen. 
Den 1. september 2008 overtok han som sentralbanksjef i Østerrikes nasjonalbank, og overtok da etter Klaus Liebscher.
Lærling- og instruktørundersøkelsen

Lærling- og Instruktørundersøkelsen er en nettbasert tjeneste hvor lærlinger og instruktører kan si sin mening om opplæringen og andre forhold som er viktige for trivselen og læringsutbyttet.
Det er fylkeskommunene som har ansvar for å tilrettelegge bruken av Lærling- og Instruktørundersøkelsen i sine fylker.
Formålet med Lærling- og Instruktørundersøkelsen er at lærlinger og instruktører skal få si sin mening om læring og trivsel i opplæringen. Samtidig får fylkeskommunene og opplæringskontorene/lærebedriftene viktig informasjon som kan medvirke til å skape et bedre læringsmiljø for lærlingene.
Se også Elevundersøkelsen, Foreldreundersøkelsen og Lærerundersøkelsen.
Kampen (Lommedalen)

Kampen (tidligere også Danielsbråtan) er et mindre gårdsbruk og populæret utfartsted nord og øverst i Lommedalen.

Historie

Kampens historie strekker seg tilbake til ca. 1660 da et par finner kom fra Sverige og ulovlig ryddet en bråte i kongelig majestets almenning. Stedet gikk da under navnet Danielsbråtan.
Først i 1715 ble det offisielt søkt om tillatelse å bosette seg på den bygslede plassen. I 1721 blir gården tatt opp i matrikkelen.
I 1828 ble det utstedt kongelig skjøte på Dalsbråtan til Ole Nilsen. I 1829 delte han gården mellom sine to sønner og dermed opprettet Kampen østre og Kampen vestre. 1851 havnet Kampen østre og vestre på samme hender igjen da den vestre gården selges på tvangsauksjon.
Arthur Joseph Penty

Tidlige leveår

Da han omkring 1900 arbeidet for sin far som arkitekt i Leeds, møtte han Alfred Richard Orage. Sammen med Holbrook Jackson grunnla de Leeds Arts Club i 1903.
Sammen med George Walton var han designeren bak interiøret i Art Nouveau restaurant i Elm Bank Hotel and Davy Hall i Davygate i York. Det ble ødelagt i 1950-årene.
I 1905 og 1906 flyttet alle tre til London etter initiativ fra Penty, og Orage bodde hos Penty i sine første forsøk på å tjene penger som skribent. I februar 1916 giftet han seg i London med Violet Leonard Pike (død 15. juli 1978). De fikk tre barn: Michael Harvey Penty (1916–2002), Richard Henry Penty og Mary Edith Penty.

Laug-sosialismen

I London ble Penty medlem av Fabian Society, hvor han kom i kontakt med de sosialistiske aktivistene William Morris og John Ruskin. Pentys politiske synspunkter ble sterkt farget av William Morris, som også var toneangivende for britiske fascister. 
I boken Restoration of the Gild System (1906) («Restaureringen av laugsvesenet»), kritiserte Penty den kapitalistiske produksjonen i fabrikkene og forsvarte gjeninnføringen av de gamle håndverksyrkene, som han ønsket å organisere i laug. Teorien var å gjenopplive laugene som nasjonale syndikater og erstatte frie fagforeninger og parlamentarismens politiske partier. Navnet på dette politiske systemet var «laug-sosialisme».
Idéene var i begynnelsen innflytelsesrike. Flere av Pentys bøker ble oversatt til tysk i 1920-årene, og fikk stor innflytelse på den spanske forfatteren Ramiro de Maeztu (1875–1936). Orage, som var blitt redaktør av The New Age, forsvarte i begynnelsen laug-sosialismen.
Red Storm Rising

Mottagelse

Compute! kalte Red Storm Rising et «must» for fans av Tom Clancy eller militære simulatorer. I 1996 ble spillet listet som det 39. beste PC-spillet noen gang.
Patriotenes spill

Sammendrag

Den pensjonerte CIA-agenten Jack Ryan (Harrison Ford) er på ferie sammen med sin kone og datter i London. De blir vitne til et terrorangrep rettet mot lord William Holmes (James Fox), en britisk statssekretær for Nord-Irland. Jack Ryan griper inn og blir skadet, men han dreper en av overfallsmennene, Patrick Miller, mens hans eldre bror, Sean, ser på. Holmes overlever angrepet, de gjenværende angriperne flykter, og Sean blir pågrepet av politiet. Ryan blir kalt inn som vitne i rettssaken mot Miller, som var medlem av en utbrytergruppe fra Den provisoriske IRA. Miller blir senere dømt for sine forbrytelser, og skal etter planen overføres til et fengsel på Isle of Wight. Men underveis til fengsel blir konvoien med Miller angrepet av andre medlemmer av IRA, inkludert Kevin O'Donnell som dreper noen politifolk, og alle sammen flykter. 
Miller og noen kompanjonger flykter til Nord-Afrika hvor de legger en ny plan for å kidnappe Lord Holmes. Miller ber også flere IRA-medlemmer om å bli med ham til USA for å drepe Ryan og hans familie som hevn for at Ryan drepte broren hans. Ryan overlever et attentat-forsøk orkestrert av Annette (Polly Walker) og en medskyldig utenfor US Naval Academy. Senere angriper Miller og en håndlanger Ryan`s kone og datter på en travel motorvei og begge blir skadet. Rasende over angrepet mot familien sin, bestemmer seg Ryan for å begynne å arbeide for CIA igjen. Ryan oppdager at Miller holder til i en treningsleir i Libya. Soldater fra det britiske Special Air Service angriper og dreper alle i treningsleiren, operasjonen blir filmet og Ryan ser på over satellitt. Det Ryan ikke er klar over, var at Miller og hans kompanjonger allerede hadde reist fra leiren og er på vei til USA for å arrangere sitt neste angrep. Lord Holmes besøker Ryan i hans hjem for å formelt tildele ham Royal Victorian Order. 
Ved hjelp av Lord Holmes sin forræderiske assistent, følger Miller og hans menn etter Holmes til Ryan`s hjem i Maryland hvor de dreper flere agenter fra det amerikanske Diplomatic Security Service som beskytter boligen. De gjør et nytt forsøk på å kidnappe Lord Holmes, men Ryan får Holmes og familien hans i sikkerhet, samtidig som han får Miller og hans kompanjonger vekk fra hjemmet. Et Hostage Rescue Team fra det amerikanske Federal Bureau of Investigation blir sendt for å plukke dem opp, men Ryan må gjemme seg Miller og mennene hans frem til politiet kommer dit. Ryan kommer på en plan hvor familin hans og Lord Holmes gjemmer seg i nærheten av en strand samtidig som Ryan reiser vekk fra kysten på en båt. Miller, O'Donnell og Annette følger etter ham i en annen båt. De skjønner snart at Ryan leder dem vekk fra Holmes, og O'Donnell og Annette prøver å overtale Miller til å reise tilbake for å lete etter Holmes. Men en rasende Miller dreper begge to, og fortsetter sin jakt på Ryan for å ta hevn over broren sin. Miller tar igjen båten til Ryan, og de havner i en slåsskamp. Miller angriper Ryan med et anker. Men Ryan spidder ham med ankeret, og Miller dør.
Limburg bispedømme

Historie

Bispedømmet ble opprettet i 1827 for det daværende hertugdømmet Nassau ved at et område ble utskilt fra Trier bispedømme. Sennere ble området til det nye bispedømmet utvidet med landgrevskapet Hessen-Homburg, den frie riksbyen Frankfurt am Main og det prøyssiske distriktet Kreis Wetzlar. Deler av området hørte i praksis ikke til noen katolsk jurisdiksjon, fordi de ved freden i Westfalen ble protestantiske.

Domkirken

Katedralen, viet St. Georg, ligger i byen Limburg, og ble konsekrert i 1235. Kirken ble grunnlagt som stift. Etter grunnleggelsen til bispedømmet og oppnevnelsen av byen Limburg til bispesete ble kirken reist til katedral i det nye bispedømmet.
Utenfor domkirken i Limburg finnes det i Limburg bispedømmet tre ytterlige domkirker, og det i Frankfurt (St. Bartholomäus), i Wetzlar (Marienstift) og i Geisenheim (Rheingauer Dom).
Muhammed al-Durrah

Reaksjon

Opptakene ble filmet av Talal Abu Rahma, en palestinsk kameramann og frilanser som arbeidet for France 2 og en redigert versjon av råopptakene ble vist på France 2, samt gjentatte ganger på palestinsk tv og i hele verden. Selv om han ikke var tilstede

Strid

Analyser av råbilledmaterialet fikk noen til å konkludere med at hele hendelsen var blitt arrangert. Richard Landes, en Boston University professor spesialisert innen middelaldersamfunn og grunnlegger og leder av the Center for Millennial Studies studerte hele råmaterialet tre ganger den dagen, inkludert bildene av gutten og konkluderte med at det antagelig var arrangert. «I came to the realization that Palestinian cameramen, especially when there are no Westerners around, engage in the systematic staging of action scenes,» sa han og kalte råmaterialet «Pallywood cinema». Landes grunnla så websiden Second Draft for å samle inn bevis i al-Durrah-saken og andre kontroversielle tema i journalistikk.
Satis

Navn

Den nøyaktige uttalen av hennes gammelegyptiske navn Sṯt eller Sṯı͗t er usikker da vokaler ikke er nedtegnet før i Senepoken. I transkripsjonen har hennes navn ble ulikt gjengitt som Satis, Setis, Sati,  Setet, Satet, Satit, og Sathit. Navnet er avledet fra sṯ i betydningen «kaste», «skyte», og «helle», og navnet er alternativt oversatt som «Hun som skyter» eller «Hun som heller», avhengig av hvilken rolle som skal framheves.
Hennes navn ble opprinnelig skrevet med hieroglyfen for et linplaggs skulderknute (S29); dette ble senere erstattet av Anuket dyreskinn gjennomhullet av en pil (F29). Hun er også kjent ved sine epiteter, slik som «Herskerinnen av Elefantine» og «Hun som løper som en pil», antatt å referere til elvens strøm.

Historie

Som en gudinne for Øvre Egypt, er hennes kult først bevitnet på krukker nedenfor Djoserpyramiden i Saqqara under det tredje dynasti. Hun opptrer i pyramidetekstene under det sjette dynasti som renset den avdøde faraos lik med fire krukker med vann fra Elefantine.
Hennes fremste kultsenter var ved Elefantine, en øy i nærheten av Aswan i den sørlige enden av Egypt. Hennes tempel her har vært i aktivitet siden tidlig førdynastisk tid som vist ved brønner som er regulert etter stjernen Sirius. Andre sentre var Swenet i selve Aswan og Setet på øya Sehel rett ved. Hun var særlig assosiert med den øvre rekkeviddene av Nilen, som egypterne tidvis betraktet som hadde sin kilde ved Aswan.

Myter

Som en krigsgudinne beskyttet gudinnen Egypts sørlige grense mot Nubia, framstilt i kunsten som ved at hun drepte faraos fiender ved å skyte dem med sine skarpe piler.
Som en fruktbarhetsgudinne er det antatt hun innvilget ønskene til de som søkte kjærlighet.
Hun synes opprinnelig å ha vært satt i par med den tebanske guden Montu, men senere erstattet Haket som gemalinne av Khnum, vokter av Nilen. Med Khnum var hennes barn Anuket, gudinne av Nilen. Etter at Khnum ble sammensmeltet med Ra ble hun tidvis Ras øye framfor Hathor.

I kunsten

Satis ble vanligvis framstilt som en kvinne i en trang sliredress med hedjet, den hvite krone til Øvre Egypt og med påsatte gasellehorn. Hun kan også være symbolisert som en gasell eller antilope. Hun er tidvis vist med bue og piler; holder en ankh eller et septer; eller tilbyr krukker med rensende vann. Hennes symboler var pilen og den strømmende elven.
Gullstikka 2005

Gullstikka 2005, den fjerde Gullstikka-utdelingen, ble holdt på Soria Moria på Torshov i 2006.

Nominerte 2005

Vinner er uthevet.
Smikros

Smikros (gresk for liten) var en gresk vasemaler, fra perioden 510 til 500 f.Kr.. I Athen var han aktiv i arbeidsverkstedet til Eufronios. Ved siden av Eufronios, Euthymides, Hypsis og Dikaios-maleren, var Smikros én av de viktigste representativene for den såkalte Pionér-gruppen som bedrev rødfigurvasemaleri.
Fra Smikros finnes de tre signerte vaser. John Beazley kaller ham en etterligner av Eufronios. Det er mulig at Smikros samarbeidet i noen sene og ikke helt vellykkede vaser, vaser som sies å høre til Eufronios. På ett psykter i Eremitasjen i St. Petersburg har Eufronios malt en kvinnefigur med inskripsjonen Smikra, som kan bli forstått at er en hentydning til sin elev. En annen amfora ser ut til å tilhøre Smikros, som antyder at et samarbeid mellom begge vasemalere kan ha funnet sted. Smikros kan også ytterligere ha dekorert en stamnos og to pelikai.
Beazley kaller Smikros en dårlig håndverker. På tross av dette er det bare i sammenligning med de andre medlemmer av Pionér-gruppen. Det må tas i betraktning at rødfigurvasemaling på denne tid var i sin spedbarnsalder og at pionérene eksperimenterte. En mangel på skarpsindighet med bildekomposisjonen er ikke å komme vekk ifra. Hans utforminger er presise, men er allikevel unøyaktige med representasjonen av detaljer av øre og fingre. Også kledningen er ofte skjødesløst malt.
Takashi Kuwahara

Karriere

Takashi Kuwahara startet sin profesjonelle karriere i Furukawa Electric i 1967. Han har tidligere vært trener for PJM Futures, Júbilo Iwata og Yokohama F. Marinos.
Strzeleckiørkenen

Strzeleckiørkenen er en ørken i Australia. Den ligger i grenseområdet mellom den nordøstlige delen av Sør-Australia, den sørvestlige delen av Queensland og den nordvestlige delen av New South Wales. I vest ligger Tirariørkenen, og i nord Sturt steinørken. Nordvest for alle disse tre ørkenene ligger den langt større Simpsonørkenen. Ørkenen ble av Charles Sturt oppkalt etter den polske utforskeren Paweł Edmund Strzelecki. Han var den første utforskeren i området, og ble like etterpå fulgt av den skjebnesvangre Burke- og Wills-ekspedisjonen.
Ørkenen består av omfattende områder med sanddyner som strekker seg fra like innenfor grensa til New South Wales i sørøst til elva Cooper Creek i nord. Mellom sanddynene ligger tallrike tørre leiresjøer. Ørkenens sørgrense markeres av en kjede av sammenhengende saltsjøer som ender opp i Lake Frome. Gjennom ørkenen, i en stort sett nord-sør-retning, går elva Strzelecki Creek og parallelt med denne går veien Strzelecki Track. Det over 5 000 kilometer lange Dingogjerdet passerer også gjennom Strzeleckiørkenen.
Tre vernede villmarksområder, sentrert rundt saltsjøene Lake Hope, Lake Callabonna og Lake Frome ligger helt eller delvis i Strzeleckiørkenen. En stor del av ørkenen er bevart innenfor Strzelecki Regional Reserve i Sør-Australia. I øst ligger deler av ørkenen innenfor Sturt nasjonalpark. En bestand av den truede hoppemusarten Notomys fuscus (engelsk: Dusky Hopping Mouse) har tilhold i ørkenen.
I Cobbler Sandhills ved Lake Blanche er sanddynene erstattet av små, forvitrede koller, de fleste med vegetasjon på toppen. Dette området forårsaket store vansker for de første forsøkene på å krysse ørkenen med bil. Navnet relaterer seg til de sauene som var vanskeligst å klippe, som ble kalt «cobblers».
Glenn Greenwald

Overvåkingsavsløringene

I juni 2013 avslørte han, sammen med Laura Poitras, flere saker om overvåking i USA, etter å ha blitt kontaktet av Edward Snowden. Etter avsløringene ble han kalt en «anti-antiterror partisan» på lederplass av avisa The Wall Street Journal.

Priser

Greenwald mottok George Polk-prisen for 2013 sammen med Laura Poitras, Barton Gellmann og Ewan MacAskill for saken om overvåkingsavsløringene. Avisene The Washington Post og The Guardian fikk Pulitzer-prisen for de samme sakene – Greenwald hadde byline på mange av sistnevnte avis sine artikler.

Personlig

Greenwald er bosatt i Rio de Janeiro, hvor han bor sammen med partneren sin, brasilianske David Michael Miranda.
Sjøfart

Fiskevær

Se også kystkultur.
Fangstplass for fiske eller bosted for fiskere ute ved kysten.

Hvalfangstkommuner

Enkelte kommuner i Norge levde for en stor del av hvalfangst; f.eks. Sandefjord.
Thomas Morgenstern

Debut

Thomas Morgenstern debuterte i internasjonal sammenheng under hoppuka 2002–2003, bare 16 år gammel. Fem dager etter det siste hoppukerennet vant han sitt første renn i verdenscupen, i Liberec i Tsjekkia.
Sesongen etter fortsatte fremgangen. Han lå lenge på andreplass bak Sigurd Pettersen i hoppuka, og endte på en fjerdeplass i sammendraget.

Verdensmesterskap

Morgenstern har seks gullmedaljer med det østerrikske hopplandslaget i lagkonkurransene i VM. Han var med på å vinne begge lagkonkurransene (liten og stor bakke) under VM 2005, storbakkerennet i VM 2007 og begge lagkonkurransene (liten og stor bakke) i VM 2011. Han har også et individuelt gull fra VM 2011 i Oslo.  
Da VM 2011 ble arrangert i Holmenkollen ble Morgenstern verdensmester i normalbakke (Midtstubakken) foran Andreas Kofler og Adam Małysz. Han tok sølvmedaljen i stor bakke (Holmenkollen), kun 0,3 poeng bak landsmannen Gregor Schlierenzauer.

Olympiske leker

Under OL 2006 i Torino vant han gull i storbakken to ganger, både individuelt og i lagkonkurransen. Han var også med på det østerrikske landslaget som vant gull i OL i 2010 i Vancouver. Under Vinter-OL 2014 ble det sølv i lagkonkurransen, sammen med Michael Hayböck, Thomas Diethart og Gregor Schlierenzauer.

Skiflyvning

I 2006 kom han på tredjeplass individuelt i VM i skiflyging, etter Roar Ljøkelsøy og landsmannen Andreas Widhölzl. 
Morgenstern har i tillegg vært med på det østerrikske landslaget som vant lagkonkurransene i 2008, 2010 og 2012, og som fikk bronsemedaljer i 2004.

Verdenscupen

I verdenscupen 2007/08 ble han historisk ved å være den første til å vinne de seks første individuelle rennene. Fra før hadde landsmannen Andreas Felder (1984/85) og finnen Janne Ahonen (2004/05) hatt denne rekorden ved å ha vunnet de fire første rennene.
I verdenscupen 2010/11 vant Morgenstern sammenlagt allerede i midten av februar. Denne sesongen vant han også Hoppuka sammenlagt.

Stygge fall

Morgenstern falt stygt flere ganger i karrieren. I verdenscupåpningen i Kuusamo i 2003 falt han stygt og rennet måtte avbrytes. Det resulterte ikke i mer enn en brukket finger.
I 2013 falt han stygt i verdenscuprennet i Titisee-Neustadt 15. desember 2013, og resulterte ikke i mer enn en brukket finger. Han falt stygt i skiflygingsbakken i Kulm under prøveomgangen 10. januar 2014. Han pådro seg hodeskader, og lå flere døgn i koma. Han valgte senere samme år å avslutte hoppkarrieren.
Johannes Sannesmoen

Utmerkelser

Sannesmoen har mottatt en rekke utmerkelser for sitt virke. Kongen utnevnte i desember 2006 Sannesmoen til ridder av 1. klasse av Den Kongelige Norske Fortjenstorden «for langvarig og mangfoldig innsats for Det Norske Misjonsselskap, Den Lutherske kirke, NORAD og Strømmestiftelsen når det gjelder misjons- og utviklingshjelp i fattige land i Sør-Amerika, Asia og Afrika.» Han er utnevnt til ridder av Madagaskars nasjonalorden for sin innsatsen i forbindelse med oppbygningen av Den Lutherske Kirkens Helsedepartement på Madagaskar. Sannesmoen ble i 2006 utnevnt til ridder av Malis nasjonalorden for innsats for å fremme kultur og utdanning i Mali.
Det medisinske fakultet (UiB)

Det medisinske fakultet ved Universitetet i Bergen ble etablert 15. august 1946. Etter sammenslåingen med Det odontologiske fakultet 1. januar 2008, het fakultetet "Det medisinsk-odontologiske fakultet" fram til juni 2017, da navnet ble endret til det nåværende.
Det er ett av sju fakulteter ved Universitetet i Bergen. Det blir gitt undervisning på bachelor-, master- og doktorgradsnivå i tillegg til embedsstudiene i medisin og odontologi. Fakultetet har fem institutter som er grunnstammen for forskning og undervisning.
Fakultetet er ansvarlige for utdelingen av Falchs juniorpris og Falchs seniorpris til forskere innen medisin. Prisen er finansiert av Konsul Søren Falch og øyenlege Sigurd Falchs fond for medisinsk vitenskap. Det er også vertskap for Falch-forelesningen, som tildeles en medisinsk forsker på Nobelprisnivå eller meget høyt internasjonalt nivå. Forelesningen og prisutdelingen avholdes under Fakultetets dag i juni og er åpen for alle interesserte.
Erythrus

Utseende

Middelsstore, slanke, mer eller mindre rødlige trebukker. Antennene er kraftige og sagtakkede. Dekkvingene er lange, slanke og parallellsidige.

Utbredelse

Slekten er utbredt i Sørøst-Asia.
Oqaasileriffik

Oqaasileriffik (grønlandsk for Språksekretariatet) er en enhet underlagt Departementet for kultur, utdanning, forskning og kirke på Grønland. Den har som hovedoppgave å normere det grønlandske språket, samt å forske på grønlandsk og andre inuittiske språk. Oqaasileriffik er medlem av Nordisk språkråd.
Kenozoikum

Kenozoikum eller jordens nytid er en den geologiske æraen som vi lever i.
Den begynte for 66 millioner år siden. Sammen med paleozoikum (jordens oldtid) og mesozoikum (jordens mellomalder) utgjør kenozoikum eonet fanerozoikum
De fleste av nåtidens fjell ble dannet i kenozoikum (f.eks. Alpene, Andesfjellene, Atlasfjellene, Himalaya og Rocky Mountains).
Kontinentene hadde også oppnådd omtrent dagens posisjon og form.
De fleste sedimentene i Norge er av kenozoisk opprinnelse.
Klimaet var svært variabel, spesielt i den siste delen av kenozoikum.
Blant gruppene av virveldyr fikk pattedyr og fugler sin storhetstid i denne æraen.
Stratigrafien inndeler kenozoikum i to perioder, paleogen og neogen.
Amada mia amore mio

«Amada mia amore mio» er en italiensk sang som ble utgitt for første gang i 1977 av El Pasador. Musikken ble komponert av Paolo Zavallone (El Pasador) og Celso Valli og teksten ble skrevet av Bruno Pallesi.
I 2009 ble «Amada mia amore mio» fremført av K*Ring Brothers som filmmusikk i den tyske familiefilmen Vorstadtkrokodile. Melodien ble liggende 22 uker på den tyske hitlisten, med en beste plassering som nummer ti. I Østerrike og Sveits hadde sangen en topplassering på henholdsvis 25. og 66. plass på listene. Starlite Orchestra fremførte også en versjon av låten i den amerikanske komedien To Rome with Love, som kom ut i 2012.
Ronald Kaiser ga ut en tysk coverversjon, «Amore mio», i 1978 som ble liggende 16 uker på den tyske hitlisten, med en høyeste plassering som nummer 17. Dieter Thomas Kuhn kom også med en tysk versjon i 1996 som het «Zieh' dich nicht aus, amore mio», mens en gresk parodisk versjon, «Το εργαλείο», er populær under karnevalet i Patras. Andre coverversjoner har blitt gjort av T.B.C.V. i 1978 og Mike de Ville i 2012. Det svenske bandet Flamingokvintetten hadde sin versjon av låten på albumet 9 som kom ut i 1978.